作者:無名氏
標題:閥閱舞射柳蕤丸記・尾聲
內容:則今日齎聖敕出皇都，馳驛馬須行上，直至那雲州地方，說與那延壽馬將軍疾便往。(范仲淹雲)著延壽馬與參謀使李信，便赴京師。(正末唱)命參謀轉運軍糧，他若是領兒郎，擺列著闊劍長槍，恁時節得勝也鞭敲金鐙響。(范仲淹雲)他若破虜之後，自有重賞加封官。(正末唱)穩情取封官重賞，不枉了我舉賢才的當，(雲)若得了勝呵，(唱)那其間衣錦卻還鄉，(下)。